મોદી સરકારની નીતિઓને કારણે ભારત વીજળી અને સૌર ઊર્જાના ક્ષેત્રે આત્મનિર્ભર બની રહ્યું છે અને સાથે જ સૌર ઊર્જાના ક્ષેત્રમાં એક બહુ મોટું બજાર પણ સામે આવ્યું છે. છેલ્લા ત્રણ વર્ષ દરમિયાન સરકાર દ્વારા લાગુ કરવામાં આવેલી યોજનાઓનો આમાં બહુ મોટો ફાળો છે. ઊર્જા ક્ષેત્રની નાની-મોટી સમસ્યાઓ દૂર કરવા માટે લાગુ કરવામાં આવેલ આ યોજનાઓના ઘણા મોટા પરિણામો સામે આવ્યા છે. ઊર્જા વિભાગ દ્વારા સૌર ઊર્જાની ખરીદી સાથે સંબંધિત એક નવું ટેરિફ પ્લાન બહાર પાડવામાં આવ્યું હતું અને સાથે જ બોલીની પ્રક્રિયા માટેની નવી માર્ગદર્શિકા પણ બહાર પાડવામાં આવી છે. પવન ઊર્જા સિવાયના તમામ નવીનીકરણીય વીજ પ્રોજેક્ટ માટે હાલના તબક્કે આ જ વલણ અપનાવવાની સલાહ આપવામાં આવી છે. જેનો સીધો ફાયદો ગ્રાહકોને મળશે અને ખરીદ પ્રક્રિયામાં પારદર્શકતા અને નિષ્પક્ષતા વધારવામાં પણ મદદ મળશે.